Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 8/1998. (III. 25.) MKM rendelethez
Paragraph Index: 327

6. Az ismeretek ellenőrzési rendszere, az ellenőrzés formái A képzésben az önálló tanulás, illetve a kiscsoportos munka fontos szerepet kap. Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati minősítések megszerzéséből, vizsgákból, a szakmai gyakorlat elvégzéséből, szakdolgozat elkészítéséből, valamint záróvizsga letételéből tevődik össze. A gyakorlatok teljesítése aláírással vagy három fokozatú minősítéssel igazolható. 6.1. Kötelező szigorlatok Legalább egy komplex szigorlat a gyógypedagógiai rehabilitációs tanácsadás tárgyaiból. 6.2. A szakdolgozat Olyan írásbeli dolgozat, amely a fogyatékosok rehabilitációs tanácsadásának elméleti vagy gyakorlati területeivel összefüggő témában készült, s tanúsítja hogy a hallgató 1998/25. szám tanulmányaira támaszkodva, illetve a vonatkozó szakirodalom és gyakorlati vagy empirikus vizsgálati tapasztalatai feldolgozásával önállóan képes a tanult ismeretanyag alkotó alkalmazására. 6.3. A záróvizsga 6.3.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése; — bírálattal elfogadott szakdolgozat. 6.3.2. A záróvizsga részei: — a szakdolgozat megvédése; — a képzés témaköreit átfogó komplex szóbeli vizsga. 6.3.3. A záróvizsga eredménye A szakdolgozat és védése alapján kapott érdemjegy és a szóbeli záróvizsgán nyújtott teljesítmények érdemjegye alapján számított átlag, ötfokozatú jeggyel kifejezve. A művelődési és közoktatási miniszter 9/1998. (III. 25.) MKM rendelete a mozgókép- és médiakultúra szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes